Societat Catalana d'Economia

Propera conferència - "Vigència de l’anàlisi de Marx" Grup de treball d’Economia Marxista
2024-05-06 18:00 - 19:30 (Europe/Helsinki) | Seu IEC – Carrer del Carme 47, Barcelona, Carrer del Carme 47, Barcelona, Barcelona, 08001, Espanya
Propera conferència amb el títol “Vigència de l’anàlisi de Marx” organitzada des del Grup de treball d’Economia Marxista de la Societat Catalana d’Economia.
La visió de Marx sobre la dinàmica del capitalisme fonamentava la seva esperança en una transformació revolucionària protagonitzada per les classes treballadores que edificaria una societat més justa sobre la base de la riquesa material creada pel capitalisme. Els intents de realitzar a la pràctica les societats socialistes en economies molt endarrerides no han reeixit i en el segle XXI cap d’aquests països conserva relacions de producció diferents del capitalisme. Tanmateix, el nucli de la seva anàlisi dels fonaments de l’intercanvi: el valor i la seva fonamentació en el treball segueix representant alhora una critica i un aprofundiment de l’economia clàssica.
Marx analitza com el valor pren forma globalment com a resultat de les relacions de classe per les quals el treball mort incorporat als mitjans de producció i als diners aconsegueix una equivalència al mercat que li permet apropiar-se de tota el treball viu. El caràcter dual dels models matemàtics lineals, que són una bona aproximació a l’estudi de la producció social, recull fidelment el doble caràcter del treball, l’aportació de Marx, que va completar i superar l’anàlisi dels clàssics.
Ponent: Tomàs Moltó
Si no pots venir presencial, també ho podràs seguir online clickant aquí.

Presentació del Llibre - “Crisi i Transformació en el Món Mediterrani. Lliçons des de Catalunya” de Jordi Catalan
2024-05-14 18:00 - 19:30
El proper dimarts 14 de maig a les 18h es realitzarà la presentació del llibre “Crisi i Transformació en el Món Mediterrani. Lliçons des de Catalunya” de Jordi Catalan, a la sala Pere i Joan Coromines de la seu de l’Institut d’Estudis Catalans. L’acte, que comptarà amb una benvinguda a càrrect de la Sra. Ada Ferrer i Carbonell, presidenta de la Societat Catalana d’Economia, girarà al voltant de les crisis i transformacions que es produeixen als Països Catalans en els darrers tres mil anys, des de la protohistòria al Mediterrani fins a la crisi del 2008. Entre d’altres, examina l’impacte de la revolució comercial a Catalunya durant la Baixa Edat Mitjana, les conseqüències a llarg termini de la guerra civil catalana del segle XV, i l’impacte que va tenir el comerç amb l’Atlàntic en el declivi del món mediterrani.
Si no pots venir presencial, també ho podràs seguir online clickant aquí.

Propera conferència - "Marxisme analític: estructura, ethos i utopies realistes" Grup de treball d’Economia Marxista
2024-05-24 18:00 - 19:30
Propera conferència amb el títol “Marxisme analític: estructura, ethos i utopies realistes” organitzada des del Grup de treball d’Economia Marxista.
La sessió tracta els trets bàsics de la trajectòria filosòfica de Gerald Cohen, així com les premisses metodològiques i els debats del marxisme analític, corrent intel·lectual que ell va encapçalar. S’aborda la perspectiva igualitarista de Cohen (el seu estudi de Marx, Nozick, Dworkin o Rawls), amb èmfasi en la crítica de la teoria de la justícia com a equitat. Igualment, s’hi exposen les discussions entre els membres del Grup de setembre, nucli del marxisme analític que, amb Cohen, va aplegar investigadors com Roemer, Elster, Przeworski, Van Parijs o Wright (la problemàtica de classes i l’explotació, la justícia distributiva, el socialisme de mercat i la renda bàsica entre altres “utopies realistes”, etc.). Es pretén examinar la vigència del llegat d’aquesta escola com a fonament normatiu de polítiques progressistes.
Ponent: Raül Digón Martín (UB). Programat pel Grup de Treball d’Economia Marxista de la Societat Catalana d’Economia.
